KOMISIJOS SPRENDIMAS
2009 m. spalio 22 d.
kuriuo iš dalies keičiami Sprendimo 2004/233/EB I priedo įrašas, skirti Danijai, įtrauktai į laboratorijų, kurioms suteiktas leidimas tikrinti tam tikrų naminių mėsėdžių gyvūnų vakcinų nuo pasiutligės veiksmingumą, sąrašą
(pranešta dokumentu Nr. C(2009) 7951)
(Tekstas svarbus EEE)
(2009/779/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. kovo 20 d. Tarybos sprendimą 2000/258/EB dėl specialios institucijos, atsakingos už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą, skyrimo (1), ypač į jo 3 straipsnį,
kadangi:
(1)
Sprendimu 2000/258/EB Prancūzijos Agence Française de Sécurité Sanitaire des Aliments de Nancy laboratorija (Nansi AFSSA laboratorija) buvo paskirta specialia institucija, atsakinga už kriterijų, būtinų standartizuojant pasiutligės vakcinų veiksmingumo kontrolės serologinius tyrimus, nustatymą.
(2)
Sprendime 2000/258/EB nustatyta, kad Nansi AFSSA laboratorija privalo atsiųsti Komisijai Bendrijos laboratorijų, kurioms turi būti suteiktas leidimas atlikti šiuos serologinius tyrimus, sąrašą. Todėl Nansi AFSSA laboratorija taiko nustatytą kokybės tikrinimo procedūrą, siekdama įvertinti laboratorijas, prieš suteikiant joms leidimą atlikti serologinius tyrimus.
(3)
2004 m. kovo 4 d. Komisijos sprendime 2004/233/EB, įgaliojančiame laboratorijas tikrinti tam tikrų naminių mėsėdžių vakcinacijos nuo pasiutligės veiksmingumą (2), pateiktas valstybių narių laboratorijų, kurioms suteiktas leidimas tikrinti, sąrašas, pagrįstas Nansi AFSSA laboratorijos pateiktais kokybės tikrinimo rezultatais. Danijos maisto ir veterinarijos tyrimų institutas (angl. The Danish Institute for Food and Veterinary Research) šiuo metu yra minėto sprendimo I priedo sąraše.
(4)
Atsižvelgiant į šios laboratorijos administracijos pasikeitimus, kurie neturi įtakos šios laboratorijos veiklai, vertinimui ir leidimui atlikti tyrimus, Danija pateikė prašymą pataisyti šios laboratorijos pavadinimą ir kontaktinius duomenis.
(5)
Todėl Sprendimą 2004/233/EB reikėtų atitinkamai iš dalies pakeisti.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2004/233/EB I priedo Danijai skirtas įrašas pakeičiamas taip:
„(DK) Danija
Technical University of Denmark
National Veterinary Institute
Lindholm
DK-4771 Kalvehave
Telefonas + 45 35 88 60 00
Faksas + 45 35 88 79 01
E.paštas vet@vet.dtu.dk“
2 straipsnis
Šis sprendimas skirtas valstybėms narėms.
Priimta Briuselyje, 2009 m. spalio 22 d.